b"\n_START_ARTICLE_\nTreviso Lufthavn\n_START_SECTION_\nHistorie\n_START_PARAGRAPH_\nLufthavnen blev bygget i 1920'erne som en flyveplads til de lokale flyveklubber. I 1935 blev der givet tilladelse til kommerciel trafik, og fra 1938 blev omr\xc3\xa5det ogs\xc3\xa5 brugt til milit\xc3\xa6re form\xc3\xa5l. I 1950'erne var der en stor m\xc3\xa6ngde trafik til Treviso, indtil Venedig-Tessera Lufthavn ved Venedig 20 km v\xc3\xa6k blev f\xc3\xa6rdigbygget i 1960. Derefter var der kun civil trafik i begr\xc3\xa6nset omfang, og Treviso blev mest brugt af milit\xc3\xa6ret._NEWLINE_I midten af 1990'erne forlod det italienske luftv\xc3\xa5ben Treviso Lufthavn, og man gik i gang med at udvikle stedet til at tage imod flere passagerer. I 2007 stod en ny lufthavnsterminal f\xc3\xa6rdig, opkaldt efter billedhuggeren Antonio Canova. Lufthavnen bliver mest benyttet af lavprisflyselskaber som Ryanair og Wizz Air."